Врз основа на член 18-е од Статутот на Општина Зрновци („Службен гласник на Општина Зрновци бр.21/2021), член 3 став 3 од Законот за младинско учество и младински политики („Службен веник на РСМ“ бр.10/2020) и Прирачникот за локални младински совети, Локалниот младински совет на Општина Зрновци ја предлага следната

**Годишна Програма за работа на Локалниот младински совет**

**на Општина Зрновци за 2023 година**

Младите се иницијатори и носители на општествените промени, како во државата така и на локално ниво во општина Зрновци. Младите се извор на идеи и иновации, потенцијал кој треба да се искористи и насочи кон социјален, економски, културен и еколошки развој на општината. Програмата на Локалниот младински совет има за цел да изгради партнерство помеѓу институциите, граѓанските здруженија и невладини организации, градоначалникот и Советот на Општина Зрновци, и пред се младите лица од општина Зрновци за поголема инклузивност, социјален дијалог и интегрираност на младите во носењето на идните политики за младите во општината.

Според Законот за младинско учество и младински политики терминот млади се однесува на сите лица на возраст од 15 до 29 години, а терминот „младинско учество“ претставува процес кој овозможува на младите учество и заедничко носење на одлуки за политиките и програмите кои директно или индиректно го обликуват животот на младите лица на национално или локално ниво.

Годишната програма е во насока на остварување на одредени тематски области дефинирани во Националната стратегија за млади на Република Северна Македонија 2016-2025, цели дефинирани на седница на ЛМС Зрновци за приоритетите на младите во општина Зрновци, прилагодени на локално ниво.

Тематски области на Годишната програма за работа на Локалниот младински совет

* ***Младинско учество и едукција на млади***
* ***Култура***
* ***Спорт***
* ***Екологија***

**Младинско учество** воспоставување на консултативен процес во донесување на одлуки за младите и активно учествуваат во општествените процеси кои се од нивен интерес. Младинското учество треба да биде клучен механизам кој ќе води до подобрување на квалитетот на животот на младите во општината, преку еднаква вклученост на жените и мажите и етничките заедници кои живеат во општината во креирањето, донесувањето и реализацијата на политиките кои се од интерес на младите.

**Едукација на младите** преку вклучување на младите лица од општината во работилници и семинари за едукација на младото население во области кои ќе бидат од нивна корист и општо добро на заедницата.

**Културата** е фактор кој го поттикнува социјалниот развој кај младите, ја зголемува општествената поврзаност и ја профилира сликата на една општина. На културен план младите можат да придонесат во повеќе области вклучувајки музика, театар, уметност, фестивали и поддршка во културни настани во општината. Тоа подразбира волонтерство во организацијата, планирање и реализирање на настани, поддршка на локална група на млади и индивидуалци кои делуваат во областа на културата.

**Екологија** претставува основа за здрав живот и здрава животна средина. Во годишната програма за работа акцент ќе се стави на организирање на акции за пошумување и расчистување на околината од смет. Воедно и вклученост на младите во општината во едукации за значењето на екологијата и здравата животна средина и поддршка во реализација на проекти од екологијата на еколошки граѓански здруженија и организации.

**Спорт** во оваа област се дефинира повремено организирање и учество во спортски активности наменети за младите и повозрасното население заради промоција на здрав живот, подобрување на физичката и менталната благосостојба на младите и насочување кон здрав начин на живот.

Акциски план за работа на Локалниот младински совет на Општина Зрновци за 2023

|  |  |  |  |  |  |
| --- | --- | --- | --- | --- | --- |
| Активност | Цели | Резултати | Имплементација | Период на реализација | Буџет (мкд) |
| Тема 1: МЛАДИНСКО УЧЕСТВО | | | | | |
| 1.1 Собирање на храна, облека и финансиски средства за млади од социјално загрозени семејства | Подобрување на материјалната состојба на младите од социјално загрозените семејства | * собрани најмалку 100 парчиња облека за различна возраст * собрани 5.000 мкд | ЛМС, Општина Зрновци, заинтересирани граѓани | пролет, лето есен 2023 | - |
| 1.2 Организирање на крводарителски акции во соработка со Црвен крст – Кочани и општина Зрновци | Поттикнување на чуството кај младите за волонтаризам, хуманост | * Организирани најмалку 2 крводарителски акции * Собрани најмалку 20 шишиња крв | ЛМС, Црвен крст Кочани,Општина Зрновци, заинтересирани граѓани | пролет,  зима, 2023 | - |
| 1.3 Организирање и учество на состаноци за вмрежување, соработка и заеднички активности со други ЛМС и организации од регионот | Зголемување на капацитетот на ЛМС и неговите членови за младинско делување | * Организирани најмалку 5 состаноци * Остварена соработка со најмалку 2 организации од регионот | ЛМС | Континуирано во 2023 | 6.000,00 |
| 1.4 Организирање на состаноци со цел дефинирање на прироритети за младинско делување, соработка со Советот на општината, Агенцијата за млади и спорт и останати институции | Изготвување на годишна програма за работа и Стратегија за млади | * Изготвена програма за работа на ЛМС за 2024 * Изготвена Стратегија за млади на општина Зрновци | ЛМС, слузбеник за млади, модератор, донатор | IV квартал од 2023 | 4.000,00 |
| Тема 2. ЕДУКАЦИЈА НА МЛАДИ | | | | | |
| 2.1 Учество на работилници и обуки организирани од ЛМС и други организации | Едукација на младите во општина Зрновци | * учество на најмалку 10 млади во различни обуки | Донаторски организиации, ЛМС, Општина Зрновци | тековно во 2023 | 6.000,00 |
| 2.2 Организирање на едукативни настани за младите во општина Зрновци | Едукација на младите во општина Зрновци | * Организирање на најмалку 2 настани/ едукација/ презентација | ЛМС, општина Зрновци | тековно во 2023 | 10.000,00 |
| Тема 3. КУЛТУРА | | | | | |
| 3.1 Организирање на музички хепенинг | Збогатување на културната понуда кај младите во општина Зрновци | * Организирање на најмалку 2 хепенинга | ЛМС, општина Зрновци | пролет, есен, 2023 | 10.000,00 |
| 3.2 Организирање на ликовна колонија | Поттикнување на младите на творење | * Организирана втората по ред ликовна колонија | ОУ Синиша стоилов, ЛМС, општина Зрновци | есен, 2023 | 6.000,00 |
| 3.3 Организирање на фолклорни концерти | Збогатување на културната понуда кај младите во општина Зрновци | * Организирање на најмалку 2 фолклорни концерти | ЛМС, ФА Љупчо Сантов- Оризари, општина зрновци | пролет, есен, 2023 | 6.000,00 |
| 3.4 Организирање на поетски и литературни читања | Поттикнување на младите на литературно творештво | * Организирани најмалку 2 настана од оваа област | ОУ Синиша Стоилов – Зрновци, ЛМС | пролет, есен,2023 | - |
| 3.5 Организирање на акција за собирање на книги и оформување на библиотека во Зрновци | Формирање на општинска библиотека во с.Зрновци | * собрани најмалку 200 книги | ЛМС, општина Зрновци, ОУ Синиша Стоилов - Зрновци | лето, 2023 | - |
| 3.6 Организирање на првоаприлски маскенбал | Збогатување на културната понуда кај младите во општина Зрновци | * Организиран настан - маскенбал | ЛМС | април,2023 | - |
| Тема 4. СПОРТ | | | | | |
| 4.1 Организирање на крос | Збогатување на палетата спортски настани на локално ниво | * организиран крос | ЛМС, ОУ Синиша Стоилов – Зрновци, општина Зрновци | пролет, 2023 | 5.000,00 |
| 4.2 Организирање на фудбалски натпревар | Збогатување на палетата спортски настани на локално ниво | * организиран фудбалски турнир | ЛМС, општина Зрновци | лето,2023 | 5.000,00 |
| Тема 5. ЕКОЛОГИЈА | | | | | |
| 5.1 Спроведување на еко акции за чистење на отпад | Разубавување на околината на Зрновци | * организирани најмалку 2 акции | ЛМС, КЈП Водна Кула, општина зрновци, ОУ Синиша Стоилов | пролет, есен , 2023 | - |
| 5.2 Спроведување на кампањи за Чисто Зрновци и рециклирање | Заштита на природата на локално ниво | * организирана еколошка кампања | ЛМС, општина Зрновци, КЈП Водна Кула | пролет, 2023 | - |
| 5.3 Организирање на литературни и ликовни активности со еколошка содржина | Подигање на свеста кај младите за заштита на животната средина преку творење | * организирани најмалку две активности | ЛМС, ОУ Синиша Стоилов - Зрновци | есен,2023 | - |
| 5.4 Учество во акции за пошумување | Подигање на свеста кај младите за заштита на животната средина | * организирана најмалку една акција за пошумување | ЛМС, Општина зрновци, КЈП Водна Кула, ОУ Синиша Стоилов - Зрновци | зима, 2023 | 5.000,00 |
| ВКУПНО | | | | | 53.000,00 |

**Начин на финансирање**

Според Законот за младинско учество и младински политики од Буџетот на Општина Зрновци треба да се издвојуваат средства од 0,1% на годишно ниво.

Финансиските средства за реализација на Годишната програма за работа на ЛМС за 2023 година се обезбедени од Буџетот на Општина Зрновци за 2023 година во износ од 60.000,00 денари со можност и за други извори на финансирање.

**Извршител на програмата**

Задолжен за извршување на активностите предвидени во оваа Програма е Локалниот младински совет, во соработка со Општина Зрновци и службеникот за млади во Општина Зрновци.

Локалниот младински совет во соработка со службеникот за млади во Општина Зрновци на годишно ниво изработуваат извештај за работа на ЛМС и реализација на предвидените активности во програмата.

**Завршни одредби**

Годишната програма за работа на ЛМС – Зрновци влегува на сила од денот на објавување во „Службен гласник на Општина Зрновци“.

Локален младински совет на Општина Зрновци

Претседател

Елена Ристова

------------------------------------